พอดีผื่นของผมขึ้นมาได้อาทิตย์กว่า ไม่คัน นูนบางตุ่ม แดง หายแล้ว กลับมาเป็นอีกครับ ผมมีโอกาสเป็นโรคอะไรไหมครับ 
สวัสดีค่ะ อาการมีผื่นขึ้น ไม่คัน เป็นแค่รอยแดง เป็นตุ่มนูนๆดังกล่าวมานั้น อาจจะเกิดจาก รูขุมขนอักเสบหรืออุดตัน มักเกิดบริเวณที่มีรูขุมขนเยอะๆเช่นตามหน้าอก หลัง หน้า สาเหตุอื่นๆเช่น การถูกแมลงกัด การมีผื่นผิวหนังอักเสบจากภูมิแพ้ การแพ้สัมผัส ผิวที่แห้งจนเกินไป แต่ส่วนใหญ่ก็มักจะคันด้วย หรืออาจมีการติดเชื้อราหรือเชื้อแบคทีเรียร่วมมาด้วย กรณีเกิดจากรูขุมขนอักเสบในเบื้องต้น ไม่ไปแกะเกาบริเวณที่เป็น ใช้แค่น้ำเปล่าสะอาดล้างเบาๆภายนอกตอนที่มีอาการ สังเกตว่าปัจจัยได้เป็นตัวกระตุ้นแล้วให้หลีกเลี่ยง ไม่ใส่เสื้อผ้าที่เสียดสี รัด หรือว่าอับชื้น และควรจะไปพบแพทย์เพื่อตรวจเพิ่มเติมถ้าอาการเป็นมากขึ้นเรื่อยๆ ตุ่มนูนแดงเยอะและคัน หรือมีตุ่มหนองให้เห็นร่วมด้วย